nagpatuloy si simoun: nakita kong binabalak ang kilusang iyan at dumanas ako ng magdamagang ligalig, sapagkat batid kong sa kabataang iyan ay mayroong may taglay na katalinuhan at pusong maitatangi na nagpapakalulong sa bagay na inaakala nilang mabuti, ngunit ang katotohanay gumagawa ng laban sa kanilang bayan. makailang kong tinangka ang lumapit sa inyo, hubdin ang pagbabalatkayo at pawiin ang inyong pagkakamali! ngunit sanhi sa mga pagpapalagay sa akin ay marahil masamain ang aking mga pangungusap at magkabiso pay magbunga ng laban sa aking akala. makailang tinangka ko ang lumapit sa inyong makaraig, sa inyong isagani! maminsan minsan ay naiisip kong silay patayin, lipulin. si simoun ay tumigil. basilio, ito ang sanhi kung kaya hindi ko kayo pinatay, at mahanda ako, na dahil sa isang kabiglaanan, balang araw ay ihayag ninyo ang aking kalagayan.